ধেয়ে আসছে ঝড়, বৃষ্টির পূর্বাভাস বাংলায়

কলকাতা: গরমে হাঁসফাঁস শহরবাসী। বৈশাখের শুরুতেই বাঁধ ভাঙা গরমে নাজেহাল দশা। কবে দেখা মিলবে বৃষ্টির? চাতক নয়নে আকাশ পানে চেয়ে রাজ্যবাসী (West Bengal Rain Update)।

রবিবার কলকাতা সহ দক্ষিণবঙ্গের সব জেলায় বৃষ্টির সম্ভাবনা। বৃষ্টির ফলে তাপমাত্রা খানিক কমবে বলে জানিয়েছে হাওয়া অফিস। সোমবার পর্যন্ত কলকাতায় ঝড়বৃষ্টির সতর্কতা জারি হয়েছে। রবিবার ও সোমবার কলকাতায় বজ্রবিদ্যুৎ-সহ হালকা থেকে মাঝারি বৃষ্টিপাতের সম্ভাবনা।

আরও পড়ুন: আইপিএলের জন্য আজ ব্লু লাইনে বিশেষ পরিষেবা মেট্রো রেলের

ঘণ্টায় ৪০ থেকে ৫০ কিলোমিটার বেগে ঝড়ো হাওয়া বইবার সম্ভবনা। ঝোড়ো হাওয়া-সহ হালকা বৃষ্টির পূর্বাভাস রয়েছে ঝোড়ো হাওয়ার-সহ হালকা বৃষ্টির পূর্বাভাস রয়েছে হাওড়া, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া এবং বাঁকুড়াতে। অন্যান্য জেলাগুলিতে ঝড়ের গতিবেগ থাকতে পারে ঘণ্টায় ৫০ থেকে ৬০ কিলোমিটার৷

উত্তরবঙ্গে আপাতত বৃষ্টি চলবে। রবিবার পর্যন্ত দার্জিলিং, কালিম্পং, আলিপুরদুয়ার-সহ সব জেলায় হতে পারে ঝড়বৃষ্টি। ঝোড়ো হাওয়ার গতি থাকতে পারে ঘণ্টায় ৩০ থেকে ৪০ কিলোমিটার।